
Répáshuta Község Önkormányzata

3559 Répáshuta, Kossuth út 2.

108-11/2010.




     JEGYZŐKÖNYV 

Készült Répáshuta Község Önkormányzata Képviselő-testületének 2010. október 14. napján 16.00 órakor kezdődő alakuló üléséről.

Jelen vannak:
Mátrai Károly polgármester


Erdős Tamás önkormányzati képviselő


Kátai Imre


„


Petőfi Valéria

„


Telekes Gábor

„


Dr. Hegyközi Béla körjegyző


Offertáler Jánosné HVB elnöke

Mátrai Károly polgármester köszönti a megválasztott képviselőket a helyi választási bizottság elnökét, a körjegyzőt az alakuló ülésen. Az önkormányzati törvény értelmében az alakuló ülést a választás napjától számított 15 napon belül össze kell hívni.

Felkéri Petőfi Valériát, mint korelnököt az ülés vezetésére.

Petőfi Valéria korelnök köszönti a 2010. október 3. napján megválasztott polgármestert, önkormányzati képviselőket és valamennyi jelenlévőt.
Megállapítja, hogy valamennyi képviselő jelen van, az ülés határozatképes.
Javaslatot tesz az ülés napirendjére.

1. Napirendi pont: A 2010. október 3. napján megtartott önkormányzati választást követő alakuló ülés.

Előadók:  Petőfi Valéria korelnök

 Offertáler Jánosné HVB elnöke

2. Napirendi pont: Egyéb aktuális kérdések megvitatása

Előadók: Mátrai Károly polgármester

 Dr. Hegyközi Béla körjegyző
A napirendi pontokkal valamennyi képviselő egyetért.

1. Napirendi pont: A 2010. október 3. napján megtartott önkormányzati választást követő alakuló ülés

A korelnök felkéri Offertáler Jánosnét, hogy ismertesse az önkormányzati választások hivatalos eredményét.

Offertáler Jánosné a HVB elnöke ismerteti az önkormányzati választás eredményét.

A 2010. október 3-án megtartott polgármester, önkormányzati képviselő és kisebbségi önkormányzati képviselő választás eredménye:

Polgármester választás:
Az érvényes szavazatok száma jelöltenként:

Mátrai Károly független
141

Mátrai László Csaba független
132

Tiszócsik Andrea FIDESZ-KDNP
  54

Képviselő-választás eredménye:

Az érvényes szavazatok száma jelöltenként:

Telekes Gábor független
174

Petőfi Valéria független
169

Erdős Tamás független
146

Kátai Imre független
143

Lénártné Orliczki Judit független
140

Mátrai Zoltán független
139

Szarka Géza független
133

Nemes Tibor FIDESZ-KDNP
  64

Fridel Béla FIDESZ-KDNP
  45

Kühn József FIDESZ-KDNP
  34

Makó Gáspárné FIDESZ-KDNP
  22

Szlovák kisebbségi képviselő választás eredménye:

Az érvényes szavazatok száma jelöltenként:

Petőfi Valéria MSZSZ, Pilisi Szlovákok, DASZSZ
  75

Vass-Füredi Orsolya MSZSZ, Pilisi Szlovákok, DASZSZ
  71

Lénártné Orliczki Judit MSZSZ, Pilisi Szlovákok, DASZSZ
  70

Petőfi Zoltánné MSZSZ, Pilisi Szlovákok, DASZSZ
  69

Ennek alapján polgármesternek, képviselőnek, szlovák kisebbségi önkormányzati képviselőnek az alábbi személyek lettek megválasztva:

Polgármester:
Mátrai Károly

Önkormányzati képviselők:
Telekes Gábor


Petőfi Valéria


Erdős Tamás


Kátai Imre

Szlovák kisebbségi önkormányzati képviselők:
Petőfi Valéria


Vass-Füredi Orsolya


Lénártné Orliczki Judit


Petőfi Zoltánné

Az elnök átadja a megbízóleveleket a polgármesternek és az önkormányzati képviselőknek.
Ezt követően a képviselő-testület a HVB elnöke előtt leteszi az esküt.

" Én ............................. esküszöm, hogy hazámhoz, a Magyar Köztársasághoz, hű leszek, az Alkotmányt a többi jogszabállyal együtt megtartom és megtartatom, a tudomásomra jutott titkot megőrzöm, önkormányzati képviselői tisztségemből eredő feladataimat Répáshuta fejlődésének előmozdítása és az Alkotmány érvényesülése érdekében lelkiismeretesen teljesítem. (A megválasztott önkormányzati tisztségviselő meggyőződése szerint) Isten engem úgy segéljen!"

Ezt követően a polgármester teszi le az esküt a képviselő-testület előtt.
A korelnök előadja, hogy a képviselő-testületnek alpolgármestert kell választania. Személyére a polgármester tehet javaslatot.

A korelnök zárt ülést rendel el.

A zárt ülést követően Telekes Gábor, mint alpolgármester esküt tesz. Az alpolgármester megköszöni a bizalmat.

A polgármester előadja, hogy akadályoztatása esetén az alpolgármester helyettesíti, egyébként pedig segíti a munkáját.

A korelnök előadja, hogy meg kell állapítani a polgármester illetményét és költségátalányát. A polgármester bejelenti, hogy személyesen érintett, a képviselő-testületnek kell határoznia arról, hogy a döntéshozatalból kizárják-e.

Ezt követően a képviselő-testület 4 igen szavazattal 1 tartózkodás mellett a következő határozatot hozta:
33/2010.(X.14.) számú önkormányzati határozat
Répáshuta Község Önkormányzatának Képviselő-testülete úgy határozott, hogy Mátrai Károly polgármestert az illetménye és egyéb juttatásaira vonatkozó döntéshozatalból nem zárja ki.

Határidő: azonnal

Felelős: körjegyző
A polgármester nyilatkozik, hogy költségei megtérítésére a költségátalányt választja.

Ezt követően a korelnök előadja, hogy a polgármester illetményét és költségtérítését a polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvény szabályozza.

Az illetmény két tényező függvénye. Egyrészt a szorzószám, mely 1000-nél kevesebb lakosú településen 7,0 – 9,0, másrészt a köztisztviselői illetményalap, mely jelenleg 38.650.-Ft. A törvény 4/A.§.(3) bekezdése szerint a polgármester illetménye nem lehet kevesebb a megválasztását megelőző polgármester illetményénél.

A polgármester illetménye eddig a következő volt:

38650.-Ft x 9 

=
347.850.-Ft

Nyelvpótlék


  19.325.-Ft

367.175.-Ft
A korelnök az eddigi illetmény megállapítását javasolja.

Észrevétel nem hangzott el.

Ezt követően a képviselő-testület 4 igen szavazattal  1 tartózkodás mellett a következő határozatot hozta:
34/2010.(X.14.) számú önkormányzati határozat
Répáshuta Község Önkormányzatának Képviselő-testülete úgy határozott, hogy Mátrai Károly főállású polgármester illetményét 2010. október 3. napjától bruttó 347.850.-Ft-ban, azaz Háromszáznegyvenhétezer-nyolcszázötven forintban, nyelvpótlékát 19.325.-Ft-ban, azaz Tizenkilencezer-háromszázhuszonöt forint összegben állapítja meg.

Határidő: azonnal

Felelős: körjegyző

A korelnök előadja, hogy a törvény 18.§-a szabályozza a polgármester költségátalányát, mely az illetménye 20-30 %-ának megfelelő összeg.

Eddig a költségátalány 104.355.-Ft volt, javasolja ennek megállapítását.

Észrevétel nem hangzott el.

Ezt követően a képviselő-testület 4 igen szavazattal 1 tartózkodás mellett a következő határozatot hozta:

35/2010.(X.14.) számú önkormányzati határozat
Répáshuta Község Önkormányzatának Képviselő-testülete úgy határozott, hogy Mátrai Károly polgármester havi költségátalányát 2010. október 3. napjától 104.355.-Ft-ban állapítja meg.

Határidő: azonnal

Felelős: körjegyző

A polgármester megköszöni a juttatásokat.

A korelnök tájékoztatja a testületet, hogy az 1994. évi LXIV. Törvény 4.§.(2) bekezdése szerint a testület a társadalmi megbízatású alpolgármesternek a 2000-nél kevesebb lakosú településen tiszteletdíjat állapíthat meg, 2000 fő felett kötelező a megállapítása.

A korelnök nem javasolja tiszteletdíj megállapítását. Telekes Gábor alpolgármester egyetért a javaslattal.

Ezt követően a képviselő-testület 4 igen szavazattal 1 tartózkodás mellett a következő határozatot hozta:

36/2010.(X.14.) számú önkormányzati határozat
Répáshuta Község Önkormányzatának Képviselő-testülete úgy határozott, hogy Telekes Gábor társadalmi megbízatású alpolgármester részére nem állapít meg tiszteletdíjat.

Határidő: azonnal

Felelős: polgármester

2. Napirendi pont: Egyéb aktuális kérdések megvitatása

A polgármester előadja, hogy első polgármesterré választásakor a képviselő-testület ragaszkodott ahhoz, hogy a polgármesteri tisztséget főállásban töltse be.

A községben nincs falugondnok, így a polgármesteri feladatokon kívül más tennivalója is van.

Az utóbbi években az önkormányzatnál dolgozók létszáma drasztikusan lecsökkent. Reméli, hogy az új képviselő-testülettel is jól együtt tud működni.

Ebben az évben több pályázatot nyert az önkormányzat. Ezek egy része elkészült, illetve folyamatban van.

A költségvetést évek óta 20 – 25 MFt-os hiánnyal fogadta el a testület. Év végére a hiányt sikerült pótolni, főleg az önhibájukon kívül hátrányos helyzetű, illetve a működésképtelen önkormányzatok részére kiírt pályázatokból.

Legfontosabb feladatnak az intézmények jó színvonalú működtetését, a község értékeinek megóvását tartja.

A nagy nehézségek ellenére sikerült a 146 db ÉMÁSZ részvényt megtartani, ez gyakran hitel felvételénél fedezetként szolgál.

A polgármester előadja, hogy az orvosi rendelő felújítása 90 %-ban ki van fizetve. A vállalkozó előfinanszírozta a költségeket. A VÁTI utóellenőrzése folytán a fejlesztés még nincs lezárva.

A Tölgyfa – Névtelen utca esetében az ÉVIZIG utólag ragaszkodik a burkolt árokhoz. Ezt saját erőből kell megoldani. A Bükkalja-Délborsod Vízgazdálkodási és Talajvédelmi Társulat önköltségi áron biztosít járdalapokat, és ebből lesz kialakítva a burkolt árok.
A falufejlesztési pályázatban kerül majd sor a faluház előtti tér kialakítására (kb. 600 m2 térkő).

A tájház előtti tér is kialakításra kerül. Lesz egy bekerített játszótér, díszcserjék. Az eszközöket saját forrásból kell beszerezni, mert azt a pályázat nem támogatja.

A polgármester Telekes Gábor kérdésére előadja, hogy a Füves Trans Kft-nek van több milliós tartozása (iparűzési adó, gépjárműadó). A végrehajtás eddig nem járt eredménnyel. Korábban a tartozások egy részét azzal csökkentette, hogy tüzifát szállított az önkormányzatnak.

Amennyiben a végrehajtás eredménytelen marad, akkor a cég felszámolására kerülhet sor.

Iparűzési adóból a legnagyobb befizető az erdészet.

A Tölgyfa – Névtelen utca pályázati támogatás 90 %-os. Ehhez még 5 % BM önerőt kapott az önkormányzat, így a saját forrás 5 %.

A költségvetés 60 MFt körül alakul. 
Nagy gondot jelent a Bükkszentkereszt felé fennálló tartozás rendezése, mert az önkormányzat a közoktatási társuláshoz hozzájárulást képtelen fizetni.

2010. szeptember 1-től az óvoda kikerült a társulásból, a személyi kiadások megnőnek. Egy fő nyugdíjazása folyamatban van.

Erdős Tamás kérdésére a bükkszentkereszti tartozással kapcsolatban előadja, hogy a működésképtelen önkormányzatok támogatásában reménykedik.

Telekes Gábor alpolgármester kérdésére a polgármester előadja, hogy a kemping éves bérleti díja 300.000.-Ft.

A körjegyző előadja, hogy a két önkormányzat 2002. január 1. napjától körjegyzőséget hozott létre. Főszabályként szerdai napokon van Répáshután, egyébként igény szerint.

A képviselő-testületnek felül kell vizsgálnia a szervezeti és működési szabályzatot, 6 hónapon belül el kell fogadnia a gazdasági programját. Az elkövetkező üléseken el kell fogadni a 2011. évi belső ellenőrzési terve, a háromnegyedéves beszámolót a gazdálkodás helyzetéről és a 2011. évi költségvetési koncepciót.

A képviselőknek a megbízólevelük átvételétől számított 30 napon belül vagyonnyilatkozatot kell tenni, majd évente a következő év január 30. napjáig.

A polgármester előadja, hogy évek óta probléma van a szennyvíztisztító üzemeltetésével. 2010-ben visszavonták a telep működési engedélyét. A jogszabályi változások miatt szigorúbb lett a szennyvíz-kibocsátási határérték.

A környezetvédelmi hatóság ragaszkodik az új határértékhez, de ezt lehetetlen teljesíteni. Az ügyben fellebbezés folytán új eljárás van folyamatban.

Folyamatosan mérik a kibocsátott tisztított víz határértékeit, ez a korábbi feltételeknek megfelel.

A környezetvédelmi hatóság 3 megoldást javasol:

- a szennyvíz gépkocsin történő elszállítása,

- a szennyvíz átvezetése Bükkszentkeresztre,

- a szennyvíz levezetése Cserépfalura.

Ezeknek a költsége milliárdos nagyságrendű, realitása nincs. Vélemfénye szerint megoldás lehetne a tisztított szennyvizet levezetni a Tebén lévő tóba (napi 30-40 m3). Ez kb. 100 MFt-ból megvalósítható, ami a tulajdonos és üzemeltető Borsodvíz Zrt. számára is elfogadható.

Kátai Imre képviselő kérdésére a polgármester előadja, hogy mint ismert, új templom épül a községben, ennek alapkőletétele megtörtént.

A régi templom helyi védelem alatt áll, reményei szerint pályázati támogatással fel lehet újítani.

Telekes Gábor alpolgármester a bűnözés megelőzése céljából fontolóra venné térfigyelő rendszer kiépítését. A jelenlegi munkahelyén egy korábbi rendszert bontanak le, elképzelhető, hogy ezeket a berendezéseket olcsón meg lehet vásárolni.

A polgármester előadja, hogy a soronkövetkező ülés időpontja még nincs meg, erre időben meghívót kapnak a képviselők. 
Ezt követően a körjegyző a polgármesternek, a képviselőknek kitartó és eredményes munkát kíván az elkövetkező 4 évre.
Ezt követően a polgármester megköszöni a részvételt és az ülést bezárja.

Kmf.


Mátrai Károly sk.
Dr. Hegyközi Béla sk.

polgármester
körjegyző

